Diari Oficial de la Generalitat Valenciana


Sumari del DOGV 9465, del 08-11-2022 (2022/9852)

Anunci de l'aprovació de l'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 4 del Pla parcial Lab. Ràdio (UE-51), relativa a la distància al límit frontal del primer cos d'edificació destinat a serveis complementaris de l'activitat principal.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9465

Data del DOGV
:   08-11-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/9852


Data del document
:   07-10-2022

Organisme emissor
:   Ajuntament de Llíria

Tipus de document
:   Anunci

Descriptors 

:   * Llíria
    * administració local
    * pla d'urbanisme

Anunci de l'aprovació de l'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 4 del Pla parcial Lab. Ràdio (UE-51), relativa a la distància al límit frontal del primer cos d'edificació destinat a serveis complementaris de l'activitat principal. [2022/9852]  
Vista la proposta d'esborrany de la modificació puntual núm. 4 del Pla parcial Lab. Ràdio, relativa a la distància al límit frontal del primer cos d'edificació per a serveis complementaris de l'activitat principal, i la proposta de document inicial estratègic referit a aquesta modificació, presentats per la mercantil Delibreads Europe, SL, el 03.06.2022 (RE núm. 8634).  
  
Resultant I: vist l'informe jurídic favorable condicionat, emés en data 26.07.2022 pel tècnic d'administració general adscrit a l'Àrea-4.  
  
Resultant II: mitjançant la provisió de 27.07.2022, de la regidora competent en matèria d'ordenació del territori, s'estableix:  
«Primer. Presentar com a òrgan promotor a l'òrgan ambiental la Regidoria Delegada supervisora de l'àrea 4, que inclou ordenació del territori, segons el Decret de l'Alcaldia núm. 2693/2021, de 02.08.2021, la sol·licitud d'inici de l'avaluació ambiental i territorial estratègica, acompanyada de la proposta d'esborrany de la modificació puntual núm. 4 del Pla parcial Lab. Ràdio i la proposta de document inicial estratègic referit a aquesta modificació, formulats per la mercantil Delibreads Europe, SL, i presentats el 03.06.2022 (RE núm. 8634).  
Segon. Proposar a l'òrgan ambiental que s'assumisca per l'Ajuntament de Llíria aquesta proposta d'esborrany i altra documentació aportada, com a iniciativa municipal, condicionat al fet que siga sense cap cost per a aquesta entitat local i al fet que l'equip redactor contractat per la mercantil proponent realitze les modificacions de tot ordre que siguen necessàries en els documents aportats fins a aconseguir l'aprovació definitiva, i que continue la tramitació conforme amb els articles 52.4, 53 i següents del TROTUP».  
Resultant III: la Regidoria-Delegada supervisora de l'àrea 4, que inclou ordenació del territori, segons el Decret de l'Alcaldia núm. 2693/2021, de 02.08.2021, i en qualitat d'òrgan ambiental conforme amb el Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge (TRLOTUP), va establir en comunicació de data 27.07.2022 que l'Ajuntament de Llíria assumeix aquesta proposta d'esborrany i altra documentació aportada com a iniciativa municipal, condicionat al fet que no supose cap cost per a aquesta entitat local i que l'equip redactor contractat per la mercantil proponent realitze les modificacions de tot ordre que siguen necessàries en els documents aportats fins a aconseguir l'aprovació definitiva.  
Resultant IV: de conformitat amb el TRLOTUP (art. 53.1), l'òrgan ambiental va sotmetre la sol·licitud, el document que conté l'esborrany de la modificació puntual núm. 4 del Pla parcial de Lab.Ràdio i el document inicial estratègic, a consultes de les administracions públiques afectades i persones interessades, d'acord amb el seu article 50.1.b, durant un termini de trenta dies hàbils, per tractar-se d'un pla que afecta exclusivament l'ordenació detallada i el sòl urbà que compta amb els serveis urbanístics implantats sense modificació de l'ús dominant de la zona d'ordenació estructural corresponent. En aquesta comunicació es va indicar que transcorregut el termini assenyalat, el procediment continuarà en els termes que corresponguen (arts. 53.2 del TRLOTUP i 80.4 de la Llei 39/2015, d'1 d'octubre, del procediment administratiu comú de les administracions públiques).  
  
Resultant V: es va remetre consulta a la Conselleria de Política Territorial, Obres Públiques i Mobilitat, Servei Territorial d'Urbanisme a València, Servei de Planejament, que mitjançant un ofici de 02.08.2022, del cap del Servei Territorial d'Urbanisme va contestar: «En relació amb la consulta formulada per aqueix ajuntament sobre informació pública de la modificació puntual núm. 4 del Pla parcial UE-51 Lab. Ràdio, es comunica que el Servei Territorial d'Urbanisme no té la consideració d'administració afectada i per això no és procedent emetre informe.»  
Resultant VI: com a persones interessades, es va remetre aquesta comunicació a les mercantils de la UE 51-Lab. Ràdio, amb aquest resultat: Delibreads Europe, SL. (acceptada el 29.07.2022, no s'hi ha pronunciat); Jovi Serrano, SLU. (acceptada el 28.07.2022, no s'hi ha pronunciat); Plastic 7-A, SL. (acceptada el 28.07.2022, no s'hi ha pronunciat); SRG Global Llíria, SA. (expirada el 08.08.2022, no s'hi ha pronunciat); Improving Logistic & Consulting, SL. (acceptada el 28.07.2022, no s'hi ha pronunciat); MFV Manufacturing, SL. (expirada el 08.08.2022, no s'hi ha pronunciat).  
Resultant VII: vist que l'informe del tècnic de medi ambient JMFA emés en data 05.10.2022, una vegada realitzada l'anàlisi tècnica del document inicial estratègic i consultada la cartografia temàtica de la Conselleria de Política Territorial, Obres Públiques i Mobilitat (Institut Cartogràfic Valencià), es pronuncia en sentit favorable concloent que:  
  
1. La proposta de modificació puntual del Pla parcial de Lab.Ràdio no presenta afeccions significatives sobre el medi ambient, el paisatge i el territori.  
2. No són necessàries mesures d'integració ni l'aportació d'un estudi d'integració paisatgística, al qual es refereix l'article 6.4.b del TR-LOTUP.  
3. No pertoca aplicar-hi el procediment ordinari d'avaluació ambiental i territorial estratègica, sinó el simplificat.  
4. Vist l'article 53.2.b del TR-LOTUP, pertoca dictar resolució d'informe ambiental i territorial estratègic.  
Afig com a consideracions finals:  
- Serà obligatòria la connexió amb la xarxa de sanejament existent de qualsevol construcció o instal·lació amb estades o serveis dotats de serveis d'aigua de consum humà.  
- S'ha de concretar si s'autoritzen construccions auxiliars o qualsevol construcció (inclosa la principal) que tinga un ús auxiliar en els cinc metres que es redueix la reculada.  
- No correspon l'aplicació de mesures tendents a previndre, compensar o reduir efectes sobre el medi ambient o el paisatge.  
Considerant I: conforme amb l'article 52.2, en relació amb l'article 46.3.c, del TR'LOTUP, es planteja en la proposta de DIE l'aplicació del procediment simplificat d'avaluació ambiental i territorial estratègica, per a la qual cosa inclou en la seua documentació el contingut exigit en aquell precepte, la qual cosa s'ha estimat adequat pel tècnic municipal en el seu informe.  
Considerant II: l'article 45.2 del TR-LOTUP disposa que «els plans que estan subjectes a avaluació ambiental i territorial estratègica simplificada s'elaboraran seguint el procediment establit en els articles 52 i 53 d'aquest text refós i en el capítol III del present títol si es conclou amb l'informe ambiental i territorial estratègic».  
Considerant III: l'article 53.2.b del TR-LOTUP disposa:  
«2. Una vegada rebuts els pronunciaments de les administracions públiques afectades i persones interessades, o transcorregut el termini atorgat per a això, l'òrgan ambiental elaborarà i remetrà a l'òrgan promotor i a l'òrgan substantiu, segons siga procedent, un dels documents següents: (?)  
b) Una resolució d'informe ambiental i territorial estratègic, per considerar, d'acord amb els criteris de l'annex VIII d'aquest text refós, o disposició reglamentària aprovada mitjançant un decret del Consell que el modifique, que el pla no té efectes significatius sobre el medi ambient i el territori, i es resoldrà l'avaluació ambiental i territorial estratègica pel procediment simplificat i indicant la procedència de la tramitació del pla conforme amb el capítol següent o amb la seua normativa sectorial».  
Considerant IV: d'acord amb l'Acord del Ple municipal de data 24.10.2019 i l'àmplia assignació de funcions tècniques i de comprovació en favor de l'òrgan ambiental (exp. 2017/532H), així com el Decret de l'Alcaldia núm. 2693/2021, de 02.08.2021, les funcions d'òrgan ambiental competeixen a la regidoria amb delegació genèrica de l'Àrea 4-Urbanitzacions, Gestió de Residus, Benestar Animal; Ordenació del Territori i Emergència Climàtica, i Cicle Integral de l'Aigua.  
  
Vist l'expedient, aquesta tinença d'alcaldia resol:  
  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 4 del Pla parcial Lab. Ràdio (UE-51), relativa a la distància al límit frontal del primer cos d'edificació destinat a serveis complementaris de l'activitat principal, de conformitat amb els criteris de l'annex VIII del TRLOTUP, i en el sentit que no té efectes significatius sobre el medi ambient, i queda subjecta a les condicions establides en el resultant VII anterior, i correspon continuar la tramitació conforme amb el capítol III del títol III del llibre I del TRLOTUP (arts. 61, 62 i concordants), sense que s'establisquen condicionants ambientals.  
  
Segon  
Fer saber als interessats que contra la present resolució, per no ser un acte definitiu en via administrativa, no és possible cap recurs, sense perjudici dels que, si escau, corresponguen en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que pertoquen en via administrativa contra l'acte, si és el cas, d'aprovació del pla o programa (art. 53.7 TRLOTUP).  
  
Tercer  
Publicar aquesta resolució en el Diari Oficial de la Generalitat Valenciana.  
  
Quart  
De conformitat amb l'article 53.7 del TRLOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en aqueix diari, no s'ha aprovat la modificació del pla en el termini màxim de quatre anys des de la publicació.  
  
Llíria, 7 d'octubre de 2022.- La regidora de l'Àrea d'Urbanitzacions, Gestió de Residus, Benestar Animal, Ordenació del Territori i Emergència Climàtica i Cicle Integral de l'Aigua: María Cruz Garcia Pedrero.